**INVITAȚIE DEZBATERE PUBLICĂ**

**având ca obiect proiectul de Ordin al ministrului mediului, apelor și pădurilor pentru aprobarea derogării în scop științific pentru unele specii de păsări**

Ministerul Mediului, Apelor și Pădurilor (MMAP) vă invită la dezbaterea publică privind **proiectul de Ordin al ministrului mediului, apelor și pădurilor** **pentru aprobarea derogării în scop științific pentru unele specii de păsări**, care va avea loc în data de **15.07.2020**, între orele **09.00 - 11.00,** în sistem video-conferință.

Pentru o discuție cât mai eficientă, participanții sunt rugați să transmită, până în data de 14.07.2020, ora 12.00, recomandările, propunerile de modificare și completare a prevederilor **proiectului de Ordin** **pentru aprobarea derogării în scop științific pentru unele specii de păsări**, la adresa de email: [nela.miauta@mmediu.ro](mailto:nela.miauta@mmediu.ro) în cazul în care acestea nu au fost deja transmise autorității publice centrale.

Modalitatea de înscriere pentru luarea cuvântului este ordinea în care se vor primi e-mail-urile de înscriere, care se vor transmite la adresa de e-mail sus-menționată.

Formatul propus pentru dezbaterea publică este următorul: 10-15 minute - prezentarea proiectului de către inițiator, 1 oră și 30 de minute – prezentarea punctelor de vedere ale participanților.

Ulterior evenimentului, pe pagina de internet a MMAP se vor posta minuta evenimentului, recomandările scrise colectate, versiunea îmbunătățită a proiectului de act normativ.

Informații privind **proiectul de Ordin pentru aprobarea derogării în scop științific pentru unele specii de păsări**, se găsesc pe site-ul MMAP, la adresa:

<http://www.mmediu.ro/articol/mmap-supune-dezbaterii-publice-proiectul-de-ordin-privind-aprobarea-derogarii-in-scop-stiintific-pentru-unele-specii-de-pasari/3183>

Așteptăm cu interes opiniile și participarea dumneavoastră.